РЕПУБЛИКА СРБИЈА
Општина Блаце

Општинска управа

Одељење за привреду, локални економски

 развој и заштиту животне средине
Број: III-04-501-195/2023
Дана: 04.07.2023.године

БЛАЦЕ

             Нa основу члана 10. став 4. и 6. Закона о процени утицаја на животну средине („Службени  гласник  Републике Србије“, бр. 135/2004 и 36/2009), Уредбе о утврђивању листе пројеката за које је обавезна процена утицаја и листе пројеката за које се може захтевати процена утицаја на животну средину („Службени гласник Републике Србије“, бр. 114/2008), и члана 136.,140.,и 141. Закона о општем управном поступку („Службени гласник Републике Србије“, број 18/2016, 95/2018-аутентично тумачење и 2/2023-одлука УС), поступајући по захтеву носиоца пројекта „ТЕЛЕКОМ СРБИЈА“, Предузеће за телекомуникације а.д., Таковска 2, Београд, Дирекције за технику, Службе за мрежне операције Ниш-1, Вожда Карађорђа 11, број III-04-501-195/2023 од 10.04.2023.године, Одељење за привреду, локални економски развој и заштиту животне средине Општинске управе општине Блаце, доноси:
Р Е Ш Е Њ Е
             I- За пројекат базне станице „Горња Драгуша“- PK35, PKU35, PKL35, PKO35, PKJ35, носиоца пројекта „ТЕЛЕКОМ СРБИЈА“ Предузеће за телекомуникацију А.Д. Београд, Таковска 2, на катастарској парцели бр.4947 К.О.Горња Драгуша, на територији општине Блаце, није потребна израда Студије о процени утицаја  на животну средину.
          II- Носилац пројекта је у обавези да у циљу спречавања и смањења негативних ефеката предметног пројекта на животну средину испоштује следеће:
            1. Приликом постављања и рада базне станице поштује и спроводи мере прописане Стручном оценом оптерећења животне средине:
             - мере предвиђене законском регулативом
             - мере током извођења грађевинских радова
             - мере у случају редовног рада
             - мере у случају удеса
             - мере по престанку рада базне станице.
             2. Током извођења пројекта обезбеди простор за сав отпадни материјал са условима за разврставање и чување до предаје овлашћеном оператеру са одговарајућом дозволом за управљање отпадом, у складу са Законом о управљању отпадом („Службени гласник Републике Србије“, бр. 36/2009, 88/2010, 14/2016, 95/2018-др.закон и 35/2023) и другим важећим прописима који уређују ову област.
           3. Обави прво испитивање нивоа електромагнетног поља и обезбеди периодична испитивања након пуштања извора у рад на локацији базне станице за мобилну телефонију, у складу са Законом о заштити од нејонизујућег зрачења („Службени гласник Републике Србије“, бр. 36/2009) и важећим прописима који регулишу ову област. Податке добијене мониторингом доставља Агенцији за заштиту животне средине Београд, Одељењу за привреду, локални економски развој и заштиту животне средине Општинске управе општине Блаце, као и инспекцијској служби Општинске управе општине Блаце, најкасније у року од 30 дана од извршеног мерења. Базна станица се може користити само ако се мерењем докаже да ниво електромагнетног поља не прекорачује  прописане граничне вредности.
             4. Прилагоди рад базне станице у свему према одредбама Правилника о границама излагања нејонизујућим  зрачењима („Службени гласник Републике Србије“, број 104/2009) тако да не буде штетних утицаја по здравље људи и животну средину.
             5. Базна станица мора бити закључана и заштићена од неовлашћеног приступа, кроз обележавање и забрану приступа неовлашћеним лицима, као и да спроводи периодичну проверу комплетне инсталације предметне базне станице и припадајућег антенског система.
             6. Организује службу непрекидног надгледања рада базне станице 24 часа дневно, 365 дана годишње.
             7. У случају промене техничких карактеристика, положаја или начина рада базне станице из тачке 1. овог Решења, у складу са Законом поднесе нови захтев надлежном органу за одлучивање о потреби процене утицаја на животну средину.
О Б Р А З Л О Ж Е Њ Е

             Носилац пројекта „ТЕЛЕКОМ СРБИЈА“ Предузеће за телекомуникације а.д.  Београд Таковска 2, обратило се овом органу захтевом, број III-04-501-195/2023 од 10.04.2023.године, за одлучивање о потреби процене утицаја базне станице „Горња драгуша“- PK35,PKU35,PKL35,PKO35,PKJ35 на животну средину, на катастарској парцели бр.4947 К.О.Горња Драгуша, на територији општине Блаце. Увидом у достављену документацију уз захтев надлежни орган је утврдио да је иста потпуна у смислу Закона о процени утицаја на животну средину („Службени гласник Републике Србије“, бр. 135/2004 и 36/2009) и да садржи:

           - Попуњен Прилог 1,

- Кратак опис пројекта,

            -Уговор о закупу број 200567/1-2017 од 30.05.2017. године, закључен између Драгана Козића из Блаца ул. Вука Караџића бр.1/17 и Предузећа за телекомуникације „ТЕЛЕКОМ СРБИЈА“ а.д. које заступа директор Функције за логистичке и опште послове Небојша Добранић, о закупу простора у трајању од 10 година,
 
- Копија плана, копија извода из листа непокретности бр.617 К.О.Горња Драгуша,

          -  Решење о потреби процене утицаја на животну средину Пројекта базне станице PK35, PKU35-„Горња Драгуша“ број III-05-501-487/2017 од 16.08.2017 године,

           - Решење о одобрењу за извођење радова, издате од Одељења за урбанизам, грађевинарство, комунално стамбене и имовинско правне послове Општинске управе општине Блаце број III-02-351-827/2017 од 29.12.2017.године, са потврдом о правноснажности решења бр III-02-351-23/2018 од 11.01.2018.године,
           - Техничко решење и детаљан опис и графички приказ микро и макро локације од августа 2022.године,
              - Стручну оцену оптерећења животне средине у локалној зони радио базне станице мобилне телефоније „Горња Драгуша“- PK35,PKU35,PKL35,PKO35,PKJ35 коју је израдило Привредно друштво „LABING“д.о.о, Булевар Кнеза Александра Карађорђевића 68, Београд, која садржи Пројекат број 2643 и Извештај о испитивању електромагнетног поља на локацији базне станице број 2642 од 28.02.2023. године,

           - Доказ о уплати  административних такси.
             Поступајући по Закону о процени утицаја на животну средину  („Службени гласник Републике Србије“, бр. 135/2004 и 36/2009) Одељење за привреду, локални економски развој и заштиту животне средине Општинске управе општине Блаце је објавило обавештење о поднетом захтеву. У законом предвиђеном року није  било достављених примедби и мишљења, као ни интересовања за увид у податке и документацију из захтева носиоца пројекта.
          Локација базне станице „Горња Драгуша“- PK35,PKU35,PKL35,PKO35,PKJ35 оператера „ТЕЛЕКОМ СРБИЈA“, налази се  на катастарској парцели бр.4947 К.О.Горња Драгуша. На локацији базне станице налази се Телеком-ов стуб висине 36м на којем се налазе панел и линк антене. У основи локације се налази Телеком-ова опрема у виду Eltek кабинета и NSN stacka на којем се налазе системски и радио модули. У оквиру кабинета 
налази се DC развод са осигурачима, 3 исправљачке јединице FlatPack 2kW као и два сета 
AKU батерија PoverSafe тип 12V92F 2х(4х12V, 92Ah). На локацији се налази Телеком-ов тросекторски антенски систем са панел антенама К80010486 и К80010306 за GSM900/UMTS2100/LTE800.  На локацији се користи оптички систем преноса. Локација не припада заштићеном подручју. На истој локацији, на истом антенском стубу, уочене су активне инсталације система базних станица оператера А1Србија.
           Пројекат предвиђа постављање опреме која се састоји од следећег:
             У оквиру постојеће Телеком-ове локације планирана је монтажа опреме у постојећем Eltek  кабинету са 3 исправљачке јединице снаге 2kW 48V. Батеријски bekap ће чинити два сета постојећих батерија PoverSafe тип 12V92F 2х(4х12V, 92Ah). У оквиру Eltek кабинета биће монтирана 2х DCDU16D-02 и  BBU5900. 

 Планирана је замена постојећих антена типа К80010486 и К80010306 за GSM900/UMTS2100/LTE800 са новим антенама типа AS14518R10V09 на сва три сектора. Азимути нових антена ће износити 0º, 110º и 250º на првом, другом и трећем сектору, респективно. Базе нових панел антена ће се налазити на висинама cca. 35м за сва три сектора. Користе се антене са интегрисаним RET-ovima. Монтира се GPS антена на постојећи носач са GRO. Повезује се са одговарајућим каблом на BBU који испоручује произвођач.
              Носилац пројекта је приложио Стручну оцену оптерећења животне средине у локалној зони базне станице мобилне телефоније „Горња Драгуша“- PK35, PKU35, PKL35, PKO35, PKJ35 оператера „ТЕЛЕКОМ СРБИЈА“, која се налази на катастарској парцели бр.4947 К.О.Горња Драгуша, на територији општине Блаце коју је израдило Привредно друштво „LABING“ д.о.о, Булевар Кнеза Александра Карађорђевића 68, Београд, која садржи Пројекат брoj 2641 и Извештај о испитивању електромагнетног поља на локацији број 2642 од 28.02.2023. године.
            Резултата прорачуна показују да ће ниво електромагнетне емисије која ће потицати од предметне базне станице на местима на којима се може наћи човек, узимајући у обзир и постојеће оптерећење животне средине утврђено мерењем, бити испод референтних граничних нивоа који прописује Правилник о границама излагања нејонизујућим зрачењима („Службени  гласник  Републике Србије“, број 104/2009) у свим зонама у којима је извршен прорачун (тло и унутрашњост објеката у окружењу у кругу полупречника 100м око антенског система). Референтни гранични нивои су 15,5 V/m за систем LTE800, 16,8 V/m за систем GSM900, 23,4 V/m за систем LTE1800 и 24,4 V/m за систем LTE/UMTS2100.
            Проречунате вредности интензитета електричног поља које потиче од радио система понаособ када би радио максималним капацитетом не достижу 10% одговарајућег референтног граничног нивоа.

Прорачунате вредности фактора изложености када би сви радио системи оператера Телеком Србија радили максималним капацитетом мање су од 1 у свим зонама у којима је извршен прорачун.

На основу извршене процене и анализе нивоа електромагнетне емисије у локалној зони базне станице (резултати су саставни део Стручне оцене оптерећења животне средине у локалној зони базне станице мобилне телефоније „Горња Драгуша“- PK35, PKU35, PKL35, PKO35, PKJ35 оператера „ТЕЛЕКОМ СРБИЈА“), може се извести закључак да није неопходно радити Студију о процени утицаја предметне базне станице на животну средину.
Према Уредби о утврђивању Листе пројеката за које је обавезна процена уrицаја на животну средину и Листе пројеката за које се може захтевати процена утицаја на животну средину („Службени гласник  Републике Србије“, бр. 114/2008), предметни  пројекат се налази под редним бројем 12. Инфраструктурни пројекти, тачка 13) Телекомуникациони објекти мобилне телефоније - базне радио станице. Процена утицаја на животну средину може се захтевати за базне радио станице ефективне израчене снаге више од 250 W. Радио базна станица „Горња Драгуша“- PK35,PKU35,PKL35,PKO35,PKJ35 оператера „ТЕЛЕКОМ СРБИЈА“, Предузеће  за телекомуникацију а.д. Београд, Таковска 2, према вредностима ефективне израчене снаге спада у ред пројеката за које се може захтевати процена утицаја на животну средину, али на основу резултата Стручне оцене оптерећења животне средине у локалној зони предметне базне станице, донета је одлука да није потребна израда Студије о процени утицаја на животну средину.                  
Уколико носилац пројекта поступа у складу са условима  утврђеним тачком II диспозитива овог решења и уколико се испоштују све мере за спречавање и смањење штетних утицаја на животну средину прописане Стручном оценом, рад базне станице „Горња Драгуша“-PK35,PKU35, PKL35, PKO35, PKJ35, на катастарској парцели бр.4947 К.О. Горња Драгуша, на територији општине Блаце, оператера мобилне телефоније „ТЕЛЕКОМ СРБИЈА“ Предузеће за телекомуникацију а.д. Београд, Таковска 2, неће значајније угрозити животну средину, односно ниво електромагнетног зрачења биће у границама нормале.
На основу наведеног решено је као у диспозитиву.
Правна поука: Против овог решења носилац пројекта може изјавити  жалбу другостепеном органу, Министарству заштите животне средине, у року од 15 дана од дана пријема овог решења.
Заинтересована јавност, органи и организације могу изјавити жалбу против  овог решења  другостепеном  органу у року од 15 дана од дана његовог објављивања у средствима јавног информисања.
Жалба се подноси преко Одељења за привреду, локални економски развој и заштиту животне средине Општинске управе општине Блаце, таксирана са 490,00 динара републичке административне таксе, на жиро-рачун бр. 840-742221843-57, позив на број 97 29-023, по тарифном броју 6. Закона о републичким административним таксама.
Достављено:
-носиоцу пројекта "ТЕЛЕКОМ СРБИЈА"
  Предузеће за телекомуникацију а.д. Београд, Таковска 2,
  Служба за мрежне операције Ниш-1, Вожда Карађорђа 11,
-Средствима јавног информисања ради објављивања и то:

-електронски медиј „Блаце инфо прес“
-заинтересованим органима и организацијама,
-инспектору за заштиту животне средине и
-архиви.
               Сарадник на пословима                                           По овлашћењу Начелника 

    процене утицаја на животну средину                                Општинске управе Блаце

            и праћење стања и заштита                              број   III-404-1172/2023 од 26.06.2023.год 

         и унапређење животне средине                                       Руководилац Одељења
                  Вељко Јовановић с.р                                                  Љубодраг Красић с.р 

